CELEX: 62018TA0100
Language: sl
Date: 2019-12-19 00:00:00
Title: Zadeva T-100/18: Sodba Splošnega sodišča z dne 19. decembra 2019 – Wehrheim/ECB (Javni uslužbenci – Zaposleni v ECB – Osebni prejemki – Izselitveni dodatek – Odvzem – Odgovornost – Premoženjska in nepremoženjska škoda – Nepravilno ravnanje organa)

17.2.2020   
            
            
               SL
            
            
               Uradni list Evropske unije
            
            
               C 54/47
            
         
      Sodba Splošnega sodišča z dne 19. decembra 2019 – Wehrheim/ECB
      (Zadeva T-100/18) (1)
      
      (Javni uslužbenci - Zaposleni v ECB - Osebni prejemki - Izselitveni dodatek - Odvzem - Odgovornost - Premoženjska in nepremoženjska škoda - Nepravilno ravnanje organa)
      (2020/C 54/52)
      Jezik postopka: francoščina
      
         Stranki
      
      
         Tožeča stranka: Christine Wehrheim (Offenbach, Nemčija) (zastopnik: N. de Montigny, odvetnik)
      
         Tožena stranka: Evropska centralna banka (zastopniki: F. von Lindeiner in A. Andrzejewska, agenta, skupaj z B. Wägenbaurjem, odvetnikom)
      
         Predmet
      
      Predlog na podlagi člena 270 PDEU in člena 50a Statuta Sodišča Evropske unije za povračilo premoženjske in nepremoženjske škode, ki naj bi tožeči stranki nastala zaradi napake organov ECB pri izračunu njenih denarnih pravic ob zaposlitvi, ki je povzročila, da ji je bil dodeljen izselitveni dodatek, ki je bil nato odvzet.
      
         Izrek
      
      
                  1.
               
               
                  Evropski centralni banki (ECB) se naloži, naj Christine Wehrheim plača 1 000 EUR iz naslova nepremoženjske škode, skupaj z obrestmi po stopnji, ki jo ECB določi za svoje operacije glavnega refinanciranja, povečani za tri in pol odstotne točke, od razglasitve te sodbe do datuma, ko bo ECB plačala znesek 1 000 EUR.
               
            
                  2.
               
               
                  V preostalem se tožba zavrne.
               
            
                  3.
               
               
                  C. Wehrheim in ECB nosita vsaka svoje stroške.
               
            
         (1)  UL C 152, 30.4.2018.